***שלום לכולם!***

***להלן תקצירים לקורסים הניתנים למחוננים בימי חמישי***

**אנימציה קלאסית: " סרט אנלוגי בזמן דיגיטלי"...**

**האנימציה הקלאסית פותחת בפנינו עולם שלם של דמיון, יצירה וקסם ללא גבולות. תחום זה מכיל בתוכו את כל תחומי האמנות השונים החל מכתיבת סיפור, מבע קולנועי, צילום, משחק ותנועה, פיסול, ציור, עריכת תמונה וסאונד ועוד. במהלך השנה ניצור סרטי stopmotion ונלמד טכניקות שונות. נשתמש במגוון חומרים, כגון: חפצים, תחפושות, פלסטלינה, מגזרות נייר, חול צבעוני ועוד. אנימציה קלאסית היא טכניקה בה יוצרים תמונה אחרי תמונה, לכן היא דורשת סבלנות רבה אך מבטיחה תוצאה קסומה! יצירת סרטים מתרחשת בצוותים ויש בה חלוקת תפקידים. מכאן שיצירת סרטים הנה גם תחום חברתי מאוד, שמזמין את הפרט לשתף פעולה וליצור קשרים חברתיים. התחום החברתי הינו חלק בלתי נפרד מלימוד האנימציה הקלאסית משום שעבודת צוות היא המפתח להצלחת היצירה.**

**כיצד עליי לחיות ושאלות פילוסופיות אחרות עם ירון אלון**

**כאשר אנחנו 'עושים' פילוסופיה אנו מנסים באמצעות ההיגיון לפתור אי הסכמות הנראות כבלתי ניתנות לפתרון בנוגע לעולם ולמקום שלנו בו. המטרה המרכזית שלנו בקורס הזה היא לעשות בדיוק את זה. במסע שלנו להשיג מטרה זאת נעסוק בשאלות כגון כיצד עלינו לחיות חיים טובים? מה אנחנו יודעים? האם אלוהים קיים? כיצד אנו יכולים לשפר את החברה שאנו חיים בה? כדי להשיג את המטרה שלנו אנו חייבים לשפר את היכולת שלנו להשתמש בהיגיון. לכן הקורס יעסוק גם בפיתוח מיומנויות של טיעון ושל דיוק המחשבה.**

**תיאטרון:**

**אמנויות הבמה מאפשרות מרחב הבעה, יצירה ופורקן. יחד עם זאת, המשחק תורם לבניית הביטחון העצמי של הילד ומעצים אותו.**

**נשתחרר ונאפשר לעצמנו להשתעשע ולהתבטא מבלי להתבייש או לבייש. נהיה שייכים לקבוצה בה יש כבוד הדדי, תמיכה ועזרה לחבר ונחקור מצבים חברתיים ורגשיים דרך משחקי תפקידים. נחווה תרגילי דרמה דרכם נתבונן ביצירת דרמה דרך הגוף, המילה והפעולה. נתנסה במשחק דרך טקסט לבן, אימפרוביזציה, פנטומימה, דמיון מודרך ועוד.**

**הצפנה (תקשורת סודית) עם ליא סלאלחא:**

**נעסוק בהתפתחות הצופן מימי קדם ועד היום, נלמד שיטות הצפנה, נכיר כלים מתמטיים ליצירתם, ואם אנחנו כבר בעולם ההצפנה אז נפגוש צפנים מפורסמים. דרך פעילויות חווייתיות, תחרותית קבוצתיות/אישית נפענח צפנים, ננסה להכין צפנים וניצור נפלאות בין מילים למספרים בכך נפתח הזדמנות ליצירתיות, לאתגרים, וחשיבה מרמה גבוהה.**

**פילוסופיה ומדע בדיוני עם ירון אלון**

**מפרקנשטיין של מרי שלי ועד בלייד ראנר של רידלי סקוט, השתמשו בטקסטים ובסרטים של מדע בדיוני כדי לחשוף מציאויות חלופיות, עתיד חלופי, לנו, לחברה ולכוכב שאנו חיים בו. נשתמש במגוון עבודות במדע בדיוני כדי לעסוק בנושאים פילוסופים כמו מסע בזמן, זהות האישיות, שאלות של ביו אתיקה וצדק חברתי. נשאל אף מה התפקיד אם בכלל של דמיון ושל ניסויים מחשבתיים בניסיון שלנו לענות על השאלות כאלה. מה אם בכלל חשיבה על מציאויות חלופיות יכולה לומר לנו על העולם? הקורס ישים דגש על פיתוח מיומנויות של הבנת טקסט וניתוחו, על פיתוח יכולת הפשטה ויכולת רפלקטיבית כמו גם על פיתוח מיומנויות חברתיות שונות.**

**נפלאותיו של המוח האנושי עם עינת קרני**

**מדע, פסיכולוגיה ושאלה הלכו לים. פסיכולוגיה ומדע טבעו- מי נשאר?**

**נשאל הרבה שאלות על המוח וננסה לחקור ולענות.**

**לוגיקה ופרדוקסים עם ירון אלון**

**בחלק הראשון של הקורס נלמד את עקרונות החשיבה ההגיונית, נחשוף את המרכיבים הלוגיים של השפה, נלמד כיצד לתרגם מהשפה שאנו דוברים לשפה הלוגית ובכלל מה הקשר בין שפה טבעית לשפה פורמלית. בחלק השני נשתמש במה שלמדנו בחלק הראשון כדי להבין ואף לנסות להגיב לכמה מהפרדוקסים המפורסמים ביותר כגון פרדוקסים של עמימות, הפרדוקס של ראסל, פרדוקס השקרן ועוד. הקורס ישים דגש חזק על פיתוח מיומנות של טיעון, על פיתוח יכולת הפשטה ויכולת יצירתית.**

**פרדוקסים (אוצרות מתמטיים) עם ליא סלאלחא:**

**באוצרות מתמטיים נצא למסע בין פרדוקסים, דילמות, ושעשועים מתמטיים הם ייקחו אותנו לחוויה מרתקת שמטביעה את חותמה בכל אחד ואחת מאתנו, כך תתעורר סקרנות, רצון להתמסר לחקר מתמטי, ותתפתחת חשיבה יצירתית ביקורתית ברמה גבוהה. נכיר את הבלתי צפוי דרך ניסיון אינטלקטואלי, ונקבל מפתחות ללמידת מיומנויות חשיבה מסדר גבוה.**

**סטודיו פתוח עם רוני כרם פז**

**הקורס בנוי כסדנה חווייתית פתוחה וחופשית, ומאפשר לתלמידים להתפתח כאמנים אינדיווידואליים שיש להם "מה להגיד" לעולם ועל העולם, בכל תחומי האמנות החזותית, לפי נטיית ליבם, בקצב שלהם ובכיוונים שמושכים ומעניינים אותם.**

**בקורס נחשף לחומרים, טכניקות, סגנונות, נכיר זרמים ואמנים מתרבויות ותקופות שונות וכן נעמיק ונבסס את הידע והשליטה בשפת האמנות.**

**מתאים לכל מי שחי ונושם ואוהב אמנות. אין צורך בידע מוקדם**

**שם הקורס: סרגל ומחוגה מנחה: לייא סלאלחה**

**תקציר: במסגרת הקורס נציג את העולם הגיאומטרי כמשחק שיש בו יעדים וחוקים ברורים, באמצעות סרגל ומחוגה נקיים בצורה נפלאה את המשחק שלנו שבו נדרשים לבצע בניות של צורות שונות ומגוונות. מסלול הלמידה מורכב ממשחקים, פעילויות וחידות שבאמצעותם נזכה לפתח מיומנויות בבניות וחשיבה גאומטרית, נפתח אסטרטגיות ונתמודד עם אתגרים עד לשלב הפיצוח. בתחילת הדרך נעבוד עם נייר, סרגל ומחוגה, ובשלב מתקדם נעבור לעולם המחשב ולתוכנת GeoGbra  להמשך תהלך חקירה לבניות גיאומטריות.**

|  |  |
| --- | --- |
|

|  |
| --- |
|  |

 |

**קורס מכחולים ועטים עם רוני כרם-פז  **

**קורס בינתחומי שמשלב בין עולם הכתיבה והטקסטים עם עולם האמנות החזותית. נחקור כל אחד בנפרד ואת הקשרים המופלאים ביניהם, נפתח את שרירי הביטוי העצמי, הדמיון הנובע, החשיבה היצירתית והביקורתית ונביע את עצמנו בצורות מגוונות ומקוריות.**

**משהו אחר" לכיתות ט' מנחות : ליהי ברון כהן ורוני כרם פז**

**הקורס הינו קורס חובה שנתי לתלמידי ט' בלבד, והוא מלווה אותם בשנתם האחרונה במרכז למחוננים. זוהי שנה משמעותית ביותר, שנה של החלטות, גיבוש זהות, בחירת מסלול לימודים, פרידה מהחטיבה וטרום הכניסה לתיכון. ולכן זה הזמן לבחון את הדברים החשובים בחיים: להכיר את עצמי, את החוזקות שלי, את הערכים שלי וכיצד אני מביא את עצמי לידי ביטוי במקומות השונים בחיי. הקורס ישלב דיונים ופעילויות שונות, בהן נעבוד גם ברמה הקבוצתית וגם ברמה האישית.**